23. 8. 89 De Europæiske Fællesskabers Tidende Nr. C 217/7 
II 
(Forberedende retsakter) 
KOMMISSIONEN 
Forslag til Rådets forordning (EØF) om oprettelse af Det Europæiske Miljøagentur og det 
europæiske miljøovervågnings- og miljøoplysningsnet 
KOM(89) 303 endelig udg. 
(Forelagt af Kommissionen den 23. juni 1989) 
(89/C 217/11) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 130S, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Miljøbeskyttelse er blevet et af Fællesskabets vigtigste 
hensyn, når det skal udforme og udføre sin politik; 
ifølge Traktatens artikel 130R skal der ved udarbejdelsen 
af Fællesskabets foranstaltninger på miljøområdet bl.a. 
tages hensyn til eksisterende videnskabelige og tekniske 
data; 
Kommissionen har i overensstemmelse med Rådets 
beslutning 85/338/EØF (') påtaget sig at udarbejde et 
arbejdsprogram vedrørende et forsøgsprojekt for 
indsamling, koordinering og afstemning af oplysninger 
om miljø- og naturressourcer i Fællesskabet; det vil være 
hensigtsmæssigt, hvis de nødvendige beslutninger om 
oprettelse af et permanent miljøovervågnings- og miljø-
oplysningssystem træffes nu; 
systematisk overvågning og koordineret indsamling, 
udnyttelse og behandling af miljødata fra hele Fælles­
skabet, så vidt muligt i samarbejde med tredjelande og 
internationale organisationer, er nødvendig for at skaffe 
fuldstændige, objektive videnskabelige, tekniske og 
økonomiske oplysninger, der kan danne et solidt 
(') EFT nr. L 176 af 6. 7. 1985, s. 14. grundlag for miljøbeskyttelsesaktioner, for vurdering af 
disse aktioners gennemførelse og resultater, samt for at 
offentligheden kan få pålidelige oplysninger om miljøfor­
holdene; 
der findes allerede i Fællesskabet offentlige eller private 
instanser, der på regionalt eller nationalt plan stiller 
sådanne oplysninger og tjenesteydelser til rådighed; 
det vil gavne Fællesskabet, at disse instansers arbejde 
koordineres, og de bør derfor knyttes sammen i et net, 
som danner et europæisk miljøovervågnings- og miljøop-
lysningssystem med et europæisk miljøagentur som koor­
dineringsorgan på fællesskabsplan; 
dette agentur bør have en status og struktur, som svarer 
til den objektive karakter af resultater, det forventes at 
frembringe, og som tillader det at udføre sine opgaver i 
snævert samarbejde med de eksisterende nationale og 
internationale instanser; 
agenturet bør i retlig henseende være uafhængigt, samti­
dig med at det bevarer snævre institutionelle forbindel­
ser med Kommissionen og respekterer Fællesskabets og 
dets institutioners generelle politiske ansvar; 
tredjelande, der deler Fællesskabets interesse i gennem­
førelsen af agenturets målsætninger, bør kunne deltage 
fuldt ud i dets arbejde som fastsat i aftaler indgået 
mellem dem selv og Fællesskabet — 
UDSTEDT FØLGENDE FORORDNING: 
KAPITEL I 
SYSTEMET 
Artikel 1 
Formål 
Ved denne forordning oprettes Det Europæiske Miljø­
agentur og det europæiske miljøovervågnings- og miljø­
oplysningsnet, tilsammen benævnt »systemet«. Systemet 
har til formål at yde Fællesskabet og medlemsstaterne 
Nr. C 217/8 De Europæiske Fællesskabers Tidende 23. 8. 89 
teknisk og videnskabelig støtte med henblik på at nå 
de miljøbeskyttelses- og miljøforbedringsmål, som er 
opstillet i Traktaten, i Fællesskabets successive miljø­
handlingsprogrammer og på internationalt, nationalt, 
regionalt og lokalt plan. 
Artikel 2 
Opgaver 
Med henblik på at virkeliggøre det i artikel 1 opstillede 
formål er det systemets opgaver: 
i) at skaffe Fællesskabet, medlemsstaterne og delta­
gende tredjelande de objektive oplysninger, som 
opstilling og gennemførelse af en forsvarlig og 
effektiv miljøpolitik kræver 
ii) navnlig at skaffe Kommissionen de tekniske, viden­
skabelige og økonomiske oplysninger, den behøver 
for at kunne opstille og udarbejde miljøaktioner og 
miljøforskrifter og vurdere deres gennemførelse og 
resultater 
iii) at fremme udviklingen og anvendelsen inden for 
Agenturet af modellerings- og fremtidsstudietek­
nikker i miljøspørgsmål og selv benytte sig af dem, 
således at fyldestgørende forebyggelsesforanstalt-
ninger kan træffes på det rette tidspunkt 
iv) at bidrage til at sikre harmonisering og sammenligne­
lighed af miljødata inden for Fællesskabet samt inte­
grering af europæiske miljødata i internationale 
miljøovervågningsprogrammer såsom dem, der 
opstilles af FN og dets særorganisationer 
v) andre opgaver, som stilles af styrelsen efter aftale 
med Kommissionen. 
Artikel 3 
Primære arbejdsområder 
1. De primære områder, som skal dækkes af systemet, 
skal så vidt muligt omfatte alle elementer, som gør det 
muligt at indsamle oplysninger, hvormed miljøforholdene 
kan beskrives ud fra følgende synsvinkler: 
i) miljøets kvalitet 
ii) miljøets sårbarhed 
iii) belastning af miljøet. 2. Systemet skal skaffe data til direkte brug ved 
gennemførelsen af Fællesskabets miljøpolitik og til miljø­
aktioner og miljøprogrammer på internationalt, natio­
nalt, regionalt og lokalt plan. 
Følgende arbejdsområder har prioritet: 
— luftkvalitet og luftforurening 
— vandkvalitet, vandforurening og vandressourcer 
— jordbundens og vegetationens tilstand 
— jordudnyttelse og ressourceaspekter. 
Systemet skal tage hensyn til økonomiske aspekter, 
navnlig ved at forbinde miljøoplysningerne med de offi­
cielle sociale og økonomiske statistikker. 
KAPITEL II 
AGENTURET 
Artikel 4 
Status og ansvarsområde 
1. Agenturet har status som juridisk person. Det har i 
alle medlemsstater den videstgående rets- og handleevne, 
som vedkommende stats lovgivning tillægger juridiske 
personer; det kan i særdeleshed erhverve og afhænde fast 
ejendom og løsøre og optræde som part i retssager. 
2. Det er ansvarligt for udførelsen af systemets 
opgaver, jf. artikel 2. Det skal navnlig koordinere nettet 
og sikre overensstemmelse og sammenhæng mellem de 
oplysninger, der leveres gennem nettet. Det er ansvarligt 
for videreførelsen af det arbejde, Kommissionen har 
iværksat i henhold til beslutning 85/338/EØF. Det bistår 
med hensyn til de opgaver, som denne har overdraget 
det. 
3. Agenturet sikrer en omfattende formidling af på­
lidelige miljødata. Det offentliggør med jævne 
mellemrum, hvis længde fastsættes af styrelsen, rapporter 
om miljøsituationen. 
4. Miljødata, som modtages eller leveres af Agenturet, 
underkastes ingen restriktioner med hensyn til offentlig­
gørelse eller formidling til offentligheden. 
5. Agenturet og de kontorer, der repræsenterer 
Kommissionen, fungerer som gensidigt relæ. De bidrager 
til formidlingen af oplysninger, der leveres af Agenturet, 
gennem de nye informationsrelæer. 
23. 8. 89 De Europæiske Fællesskabers Tidende Nr. C 217/9 
Artikel 5 
Den administrerende direktør 
1. Agenturet ledes af en administrerende direktør, 
som på Kommissionens forslag udnævnes af styrelsen for 
en femårig periode, der kan fornys. Den administrerende 
direktør er agenturets repræsentant i retlig henseende. 
Direktøren er ansvarlig for: 
— korrekt udarbejdelse og udførelse af de beslutninger 
og programmer, styrelsen vedtager 
— Agenturets daglige ledelse 
— udarbejdelse og gennemførelse af Agenturets budget 
— udarbejdelse og offentliggørelse af de i artikel 4, 
stk. 3, nævnte rapporter 
— alle personaleanliggender 
— udførelse af de i artikel 6 nævnte opgaver. 
Før indstilling af Agenturets videnskabelige personale 
indhenter han Det Videnskabelige Udvalgs stillingtagen i 
henhold til artikel 7. 
2. Direktøren redegør for sine aktiviteter over for 
direktionen. 
3. Direktøren forelægger en årlig rapport vedrørende 
Agenturets aktiviteter for Kommissionen, Rådet og 
Europa-Parlamentet. 
4. Kommissionen kan af tungtvejende grunde til 
enhver tid forlange den administrerende direktørs 
afgang. 
Artikel 6 
Styrelsen 
1. Agenturet har en styrelse, som består af en repræ­
sentant for hver medlemsstat og to repræsentanter for 
Kommissionen. Medlemsstaternes repræsentanter 
udvælges således, at det snævrest mulige og mest effek­
tive samarbejde mellem Agenturet og de nationale miljø­
overvågnings- og miljøoplysningsorganer eller -net 
fremmes. 
Desuden udpeger Europa-Parlamentet to videnskabs­
mænd med særlige kvalifikationer inden for miljøbeskyt­
telsesområdet; de pågældende vælges på grundlag af det 
personlige bidrag til Agenturets arbejde, de forventes at 
kunne give. 
Ethvert medlem af styrelsen kan lade sig repræsentere af 
en stedfortræder. 
2. Repræsentanternes embedsperiode er fire år; den 
kan fornys én gang. 3. Tredjelande kan repræsenteres i styrelsen på 
grundlag af aftaler, som indgås mellem dem og Fælles­
skabet i henhold til artikel 16. 
4. Styrelsen vælger sin formand for en periode på fire 
år og fastsætter selv sin forretningsorden. Alle styrelsens 
medlemmer har stemmeret. 
Styrelsens afgørelser vedtages med simpelt flertal af 
medlemmerne med undtagelse af udnævnelse eller afske­
digelse af den administrerende direktør, der kræver to 
tredjedeles flertal af medlemmerne. 
5. På grundlag af et udkast, som forelægges af den 
administrerende direktør efter aftale med Kommissionen, 
vedtager styrelsen Agenturets årlige arbejdsprogram efter 
høring af Det Videnskabelige Udvalg og godkendelse af 
Kommissionen. Programmet kan tilpasses i årets løb efter 
samme procedure. 
6. Senest den 31. januar hvert år vedtager styrelsen en 
almindelig årsrapport om Agenturets aktiviteter og finan­
sielle situation og forelægger den for Kommissionen, 
Europa-Parlamentet, medlemsstaterne og de i artikel 16 
nævnte deltagende tredjelande. 
7. Styrelsen udpeger et videnskabeligt udvalg bestå­
ende af seks personer, som bistår ved udarbejdelsen af 
årsrapport. 
Artikel 7 
Det Videnskabelige Udvalg 
1. Bestyrelsen og den administrerende direktør bistås 
af et videnskabeligt udvalg, der har til opgave at afgive 
udtalelse i de i denne forordning fastsatte tilfælde og 
med hensyn til ethvert videnskabeligt spørgsmål vedrø­
rende Agenturets virksomhed, som bestyrelsen eller den 
administrerende direktør forelægger det. 
2. Udvalget består af seks medlemmer, der udpeges af 
bestyrelsen for en periode på fire år, der kan fornys. 
Udvalgets virkemåde fastsættes ved den i artikel 6, stk. 4, 
omhandlede forretningsorden. 
Artikel 8 
Finansielle bestemmelser 
1. Styrelsen opstiller senest den 31. januar hvert år et 
overlag over indtæger og udgifter, som skal balancere 
for hvert regnskabsår, der i øvrigt følger kalenderåret. 
Dette overslag, der skal omfatte et organigram, som 
adskiller sig fra Kommissionens, forelægges for Kommis­
sionen, medlemsstaterne og de deltagende tredjelande. 
Nr. C 217/10 De Europæiske Fællesskabers Tidende 23. 8. 89 
2. Agenturets indtægter omfatter bidrag fra Fælles­
skabet og de deltagende tredjelande, betaling for 
tjenesteydelser og eventuelle andre indkomster. 
3. Agenturets udgifter omfatter personale, administra­
tion, infrastruktur og drift. 
4. Kommissionen afsætter et passende bidrag til Agen­
turet i De Europæiske Fællesskabers foreløbige budget­
udkast. På De Europæiske Fællesskabers budget afsættes 
hvert år under en særlig budgetpost et bidrag til Agen­
turet. 
5. Efter at have indhentet udtalelse fra Kommissionen 
vedtager styrelsen ved hvert regnskabsårs begyndelse 
opgørelsen over indtægter og udgifter og tilpasser den 
efter de forskellige bidrag, Agenturet modtager, og efter 
dets øvrige midler. 
6. Styrelsen vedtager Agenturets finansforordninger 
efter aftale med Kommissionen. 
7. Senest to måneder efter hvert regnskabsårs afslut­
ning forelægger Agenturets administrerende direktør 
årsregnskabet og årsbalancen for det foregående år for 
Kommissionen og De Europæiske Fællesskabers Revi­
sionsret. Agenturets administrerende direktør forelægger 
årsregnskaberne og årsbalancen for styrelsen med 
henblik på godkendelse; disse dokumenter skal være 
ledsaget af Revisionsrettens og Kommissionens beret­
ninger. Agenturets administrerende direktør er berettiget 
til og, hvis styrelsen anmoder ham om det, forpligtet til 
at kommentere beretningerne. 
8. Styrelsen giver den administrerende direktør 
decharge for gennemførelsen af hvert regnskabsårs over­
slag over indtægter og udgifter. Det forelægger dette 
decharge for Kommissionen. 
Artikel 9 
Samarbejde med andre organer 
1. Agenturet søger aktivt samarbejde med Fælles­
skabets øvrige organer og programmer, navnlig Det 
Fælles Forskningscenter, Det Statistiske Kontor og 
Fællesskabets miljøforskningsprogram, i forbindelse med 
systemets drift og videre udvikling. Navnlig: 
— skal samarbejdet med Det Fælles Forsknings­
center omfatte de opgaver, som er angivet i afsnit A i 
bilaget 
— skal koordineringen med De Europæiske Fælles­
skabers Statistiske Kontor (Eurostat) og De Euro­
pæiske Fællesskabers statistiske program følge de 
retningslinjer, som er opstillet i afsnit B i bilaget. 2. Agenturet samarbejder desuden aktivt med andre 
organer såsom Det Europæiske Rumagentur, OECD, 
Europa-Rådet, Det Internationale Energiagentur samt 
De Forenede Nationer og dets underorganisationer, 
navnlig De Forenede Nationers miljøprogram (UNEP) 
og Den Internationale Atomenergiorganisation. 
KAPITEL III 
NETTET 
Artikel 10 
Instanser 
1. Senest tre måneder efter at være blevet underrettet 
om Agenturets oprettelse underretter medlemsstaterne 
Agenturet om de vigtigste instanser i deres egne miljø­
overvågningsnet, herunder alle relevante institutioner, 
som efter deres vurdering kan eller bør indgå i systemet, 
idet de herved tager hensyn til behovet for at sikre den 
videst mulige geografiske dækning af deres område. 
2. Blandt de ovennævnte instanser bør medlemssta­
terne navnlig angive de institutioner eller andre enheder 
(driftscentre), som på deres område kunne få til opgave 
at samarbejde med Agenturet med hensyn til særlige 
geografisk bestemte eller sektorbestemte interesseom­
råder. Sådanne interesseområder kan være grænseover­
skridende. 
3. Senest seks måneder efter at have modtaget de i 
stk. 1 og 2 omhandlede oplysninger bekræfter Agenturet 
på grundlag af en beslutning truffet af styrelsen nettets 
vigtigste instanser, herunder de vigtigste driftscentre for 
prioriterede interesseområder. Agenturet ajourfører til 
stadighed en oversigt over nettets instanser i takt med 
udviklingen i disse. 
Artikel 11 
Arbejdsaftaler 
1. Agenturet træffer de nødvendige aftaler med de i 
artikel 10 omhandlede enheder om udførelsen af 
bestemte opgaver. 
2. Disse enheder kan — i samråd med Agenturet — 
træffe aftaler med andre offentlige eller private institu­
tioner eller organer, hvis de anser det for nødvendigt for, 
at opgaverne kan udføres effektivt. Agenturet bør under­
rettes om sådanne aftaler. 
23. 8. 89 De Europæiske Fællesskabers Tidende Nr. C 217/11 
KAPITEL IV 
AFSLUTTENDE BESTEMMELSER 
Artikel 12 
Privilegier og immuniteter 
Protokollen vedrørende De Europæiske Fællesskabers 
privilegier og immuniteter gælder for Agenturet. 
Artikel 13 
Personale 
Ud over tjenestemænd og øvrige ansatte, der udstatio­
neres fra en fællesskabsinstitution, kan Agenturet have sit 
eget personale, for hvilket der gælder en særlig ordning, 
der fastsættes ved en forordning vedtaget af Rådet med 
kvalificeret flertal efter forslag fra Kommissionen. 
Med hensyn til dette personale udøver Agenturet de 
beføjelser, der tilkommer ansættelsesmyndigheden. 
Artikel 14 
Tavshedspligt 
Styrelsens medlemmer, den administrerende direktør, 
personalet og alle andre, der deltager i Agenturets aktivi­
teter, er — selv efter at deres hverv er ophørt — 
forpligtet til ikke at røbe oplysninger, som omfattes af 
tavshedspligt. 
Artikel 15 
Ansvar 
1. Agenturets ansvar i kontraktforhold bestemmes 
efter den lovgivning, der finder anvendelse på den 
pågældende kontrakt. De Europæiske Fællesskabers 
Domstol har kompetence til at træffe afgørelse i henhold 
til voldgiftsbestemmelse, som indeholdes i en af Agen­
turet indgået aftale. 2. For så vidt angår ansvar uden for kontraktforhold 
skal Agenturet i overensstemmelse med de almindelige 
retsgrundsætninger, der er fælles for medlemsstaternes 
retssystemer, erstatte skader forvoldt af Agenturet eller 
af dets ansatte under udøvelsen af deres hverv. 
Domstolen har kompetence til at afgøre tvister vedrø­
rende sådan skadeserstatning. 
3. De ansattes personlige ansvar over for Agenturet 
fastsættes i bestemmelser, der gælder for Agenturets 
personale. 
Artikel 16 
Tredjelandes deltagelse 
1. Lande, som ikke er medlemmer af Det Europæiske 
Fællesskab, men som deler Fællesskabets og medlemssta­
ternes interesse i virkeliggørelsen af systemets mål, kan 
deltage fuldt ud i Agenturet og nettet i et omfang, som 
fastsættes i aftaler indgået mellem dem selv og Fælles­
skabet efter proceduren i Traktatens artikel 228. 
2. Sådanne aftaler skal navnlig angive arten af og vil­
kårene for disse landes fulde deltagelse i enhver beslut­
ning vedrørende udvidelse af eller andre væsentlige 
ændringer af systemet. De skal desuden indeholde 
bestemmelser om personalet og finansielle bidrag. 
Artikel 17 
Ikrafttrædelse 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat. 
BILAG 
A. Samarbejde med Det Fælles Forskningscenter 
— harmonisering af målemetoder til miljømålinger (') 
— indbyrdes kalibrering af instrumenter (') 
— standardisering af dataformat 
— udvikling af nye metoder og nye instrumenter til miljømålinger 
— andre opgaver efter aftale mellem Agenturets administrerende direktør og Det Fælles Forsknings­
centers generaldirektør. 
(') Samarbejdet på disse områder skal også tage hensyn til det arbejde, der udføres af Fællesskabets Referencebureau. 
Nr. C 217/12 De Europæiske Fællesskabers Tidende 23. 8. 89 
B. Samarbejdet med Eurostat 
1. Systemet vil i videst muligt omfang gøre brug af Eurostats statistiske oplysningssystem og medlems­
staternes statistiske tjenester. 
2. Det statistiske program for miljøområdet aftales mellem Agenturets administrerende direktør og 
Eurostats generaldirektør og forelægges Agenturets styrelse og Det Statistiske Programudvalg. 
3. Det statistiske program udarbejdes og gennemføres på det grundlag, som er lagt af internationale 
statistiske organer som FN's Statistiske Kommission, De Europæiske Statistikeres Konference og 
OECD.